ระเบียบกรมสนับสนุนบริการสุขภาพว่าด้วยหลักเกณฑ์ วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงานพ.ศ. ๒๕๔๙[๑] ด้วยกระทรวงการคลังได้ออกข้อบังคับกระทรวงการคลังว่าด้วยการหักเงินค่าปรับก่อนนำส่งคลัง พ.ศ. ๒๕๔๖ แก้ไขเพิ่มเติมโดยข้อบังคับกระทรวงการคลังว่าด้วยการหักเงินค่าปรับก่อนนำส่งคลัง (ฉบับที่ ๒) พ.ศ. ๒๕๔๗และระเบียบกระทรวงการคลังว่าด้วยการจ่ายเงินสินบนเงินรางวัลและค่าใช้จ่ายในการดำเนินงาน พ.ศ. ๒๕๔๖ให้หักเงินค่าปรับที่จะต้องนำส่งคลังไว้เป็นเงินสินบนรางวัลและค่าใช้จ่ายในการดำเนินงานประกอบกับได้มีประกาศกระทรวงการคลัง เรื่องกำหนดประเภทและอัตราการหักเงินค่าปรับก่อนนำส่งคลังได้กำหนดให้เงินค่าปรับจากการกระทำผิดตามกฎหมายว่าด้วย การประกอบโรคศิลปะกฎหมายว่าด้วยวิชาชีพเวชกรรม กฎหมายว่าด้วยวิชาชีพการพยาบาล และการผดุงครรภ์กฎหมายว่าด้วยวิชาชีพทันตกรรม กฎหมายว่าด้วยวิชาชีพเภสัชกรรม และกฎหมายว่าด้วยสถานพยาบาลส่วนราชการสามารถหักเงินค่าปรับที่ได้รับก่อนนำส่งคลังเป็นรายได้แผ่นดินนั้นเพื่อให้การจ่ายเงินสินบนรางวัลและค่าใช้จ่ายในการดำเนินงานเป็นไปตามวัตถุประสงค์ตามข้อบังคับกระทรวงการคลังว่าด้วยการหักเงินค่าปรับก่อนนำส่งคลัง พ.ศ. ๒๕๔๖ แก้ไขเพิ่มเติมโดยข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง (ฉบับที่ ๒)พ.ศ. ๒๕๔๗ และระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงาน พ.ศ. ๒๕๔๖อธิบดีกรมสนับสนุนบริการสุขภาพจึงกำหนดระเบียบปฏิบัติเกี่ยวกับการจ่ายเงินสินบนเงินรางวัลและค่าใช้จ่ายในการดำเนินงานดังต่อไปนี้ข้อ ๑ระเบียบนี้เรียกว่าระเบียบกรมสนับสนุนบริการสุขภาพว่าด้วยการจ่ายเงินสินบนเงินรางวัลและค่าใช้จ่ายในการดำเนินงานพ.ศ. ๒๕๔๙ข้อ ๒ ในระเบียบฉบับนี้ค่าปรับ หมายความว่าค่าปรับที่ส่วนราชการซึ่งมีอำนาจหน้าที่ตามกฎหมายได้รับจากการกระทำผิดกฎหมายที่อยู่ในความรับผิดชอบของกรมสนับสนุนบริการสุขภาพแต่ไม่รวมถึงค่าปรับ หรือเบี้ยปรับที่ได้รับตามกฎหมายเกี่ยวกับภาษีอากรและค่าปรับหรือเบี้ยปรับที่ได้รับตามนิติกรรมสัญญาเงินสินบน หมายความว่าเงินที่ทางราชการจ่ายให้แก่ผู้แจ้งความนำจับเงินรางวัล หมายความว่าเงินที่จ่ายให้แก่เจ้าหน้าที่ผู้จับตามระเบียบนี้ผู้แจ้งความนำจับ หมายความว่าบุคคลเดียวหรือหลายคนซึ่งนำเบาะแสหรือเค้าเงื่อนแห่งการกระทำความผิดมาแจ้งแก่ทางราชการจนทางราชการสามารถลงโทษผู้กระทำผิดได้แต่ต้องมิใช่เจ้าหน้าที่ผู้จับหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นเจ้าหน้าที่ผู้จับ หมายความว่าพนักงานฝ่ายปกครองหรือตำรวจตามประมวลกฎหมายวิธีพิจารณาความอาญา ซึ่งทำหน้าที่จับกุมผู้กระทำความผิดหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นและมีส่วนร่วมในการจับกุมผู้กระทำความผิดสำหรับกรณีที่มีการจับกุมผู้กระทำผิดและให้หมายความรวมถึงเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับนั้นสำหรับกรณีที่ไม่มีการจับกุมผู้กระทำผิดด้วยค่าใช้จ่ายในการดำเนินงาน หมายความว่าค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งค่าปรับหน่วยงาน หมายความว่า กองการประกอบโรคศิลปะกรมสนับสนุนบริการสุขภาพข้อ ๓ จำนวนเงินสินบน เงินรางวัล และค่าใช้จ่ายในการดำเนินงานตามระเบียบนี้ให้เป็นไปตามข้อบังคับกระทรวงการคลังว่าด้วยการหักเงินค่าปรับก่อนส่งคลัง พ.ศ. ๒๕๔๖ และประกาศกระทรวงการคลัง เรื่องกำหนดประเภทและอัตราการหักเงินค่าปรับก่อนนำส่งคลังหรือเมื่อกระทรวงการคลังมีการแก้ไขเปลี่ยนแปลงข้อ ๔ การจ่ายเงินสินบน เงินรางวัลและค่าใช้จ่ายในการดำเนินงาน ให้ปฏิบัติตามระเบียบกระทรวงการคลังว่าด้วยการเงินสินบน รางวัล และค่าใช้จ่ายในการดำเนินงาน พ.ศ. ๒๕๔๖หรือเมื่อกระทรวงการคลังมีการแก้ไขเปลี่ยนแปลง หากระเบียบกระทรวงการคลังมิได้กำหนดให้ถือปฏิบัติตามข้อความในหมวด ๔ ของระเบียบนี้หมวด ๑เงินสินบน ข้อ ๕ ผู้มีอำนาจรับแจ้งความนำจับ หมายความถึง(๑) อธิบดีกรมสนับสนุนบริการสุขภาพรองอธิบดีกรมสนับสนุนบริการสุขภาพหรือผู้ที่ได้รับมอบหมายให้มีอำนาจรับแจ้งความนำจับสำหรับกรณีความผิดที่เกิดขึ้นอ้าง หรือเชื่อว่าได้เกิดขึ้นในทุกท้องที่ทั่วราชอาณาจักร(๒) ผู้ว่าราชการจังหวัด นายแพทย์สาธารณสุขจังหวัดมีอำนาจรับแจ้งความนำจับเฉพาะความผิดที่เกิดขึ้น อ้างหรือเชื่อว่าได้เกิดขึ้นในเขตท้องที่จังหวัดที่รับผิดชอบข้อ ๖ การจ่ายเงินสินบนแก่ผู้แจ้งความนำจับจะจ่ายให้แก่ผู้แจ้งความนำจับในคดีความผิดที่เจ้าหน้าที่ทำการจับกุมผู้กระทำความผิดมาลงโทษได้เป็นผลสำเร็จหรือเมื่อตรวจสอบพบความผิดและดำเนินการจนได้มาซึ่งค่าปรับ โดยไม่ได้มีการจับกุมเนื่องจากการแจ้งความนำจับในคดีเงินสินบนนี้จะจ่ายได้ต่อเมื่อกระทำการไปแล้วตามเงื่อนไขต่อไปนี้(๑) การตรวจสอบหรือจับกุมเป็นผลสำเร็จ เนื่องจากการแจ้งความนำจับหรือการตรวจสอบและดำเนินการจนได้มาซึ่งค่าปรับโดยไม่ได้มีการจับกุม และ(๒) ผู้มีอำนาจเปรียบเทียบปรับหรือพนักงานสอบสวนได้ทำการเปรียบเทียบปรับหรือปรับผู้ต้องหาหรือศาลได้มีคำพิพากษาลงโทษปรับจำเลย โดยคดีนั้นถึงที่สุดแล้ว และ(๓) ได้มีการชำระค่าปรับแล้วข้อ ๗ การแจ้งความนำจับและการรับแจ้งความนำจับต้องทำเป็นลายลักษณ์อักษรเพื่อยื่นต่อผู้มีอำนาจรับแจ้งความนำจับ ตามแบบ น.จ. 1ท้ายระเบียบนี้ในกรณีที่ผู้แจ้งความนำจับไม่อาจแจ้งต่อผู้มีอำนาจรับแจ้งความนำจับตามวรรคแรกได้ทันทีเนื่องจากเกรงว่าผู้กระทำความผิดจะหลบหนีหรือพยานหลักฐานในการกระทำความผิดจะสูญหายถูกยักย้ายหรือทำลายให้ผู้แจ้งความนำจับแจ้งข้อเท็จจริงให้ผู้มีอำนาจรับแจ้งความนำจับทราบทางโทรศัพท์หรือวิธีการอื่นและเมื่อมีการจับกุมผู้กระทำความผิดแล้ว ให้ผู้แจ้งความนำจับนำพยานหลักฐานมาแสดงต่อผู้มีอำนาจรับแจ้งความนำจับว่าได้มีการแจ้งความนำจับและให้ผู้มีอำนาจรับแจ้งความนำจับจัดทำเป็นลายลักษณ์อักษรตามแบบน.จ. ๑ ท้ายระเบียบนี้ข้อ ๘เมื่อได้รับการแจ้งความนำจับแล้วไม่ว่ากรณีใดๆให้ผู้มีอำนาจรับแจ้งความนำจับออกเอกสารหลักฐานบันทึกการแจ้ง และรับแจ้งความนำจับตามแบบ น.จ. 1 ให้แก่ผู้แจ้งความนำจับด้วยข้อ ๙ ในกรณีความผิดที่แจ้งความนำจับเป็นกรณีที่ต้องร้องทุกข์กล่าวโทษให้ระบุในหนังสือร้องทุกข์กล่าวโทษด้วยว่าเป็นคดีที่มีสินบนนำจับและให้ขอทราบผลคดีโดยเร็วข้อ ๑๐ เมื่อมีการจ่ายเงินสินบนแล้วให้ผู้มีอำนาจเปรียบเทียบคดีกองการประกอบโรคศิลปะรายงานการจ่ายเงินสินบนต่ออธิบดีกรมสนับสนุนบริการสุขภาพ ภายในวันที่ ๑๕ของเดือนถัดไปตามแบบ น.จ. 2 ท้ายระเบียบ ดังต่อไปนี้(๑) คณะกรรมการเปรียบเทียบคดี หรือเจ้าหน้าที่ทะเบียนวิชาชีพ ที่มีอำนาจเปรียบเทียบปรับตามระเบียบกระทรวงสาธารณสุขว่าด้วยหลักเกณฑ์และวิธีการในการเปรียบเทียบปรับตามพระราชบัญญัติสถานพยาบาล พ.ศ.๒๕๔๑ พ.ศ. ๒๕๔๖ เป็นผู้เปรียบเทียบคดีให้ผู้อำนวยการกองการประกอบโรคศิลปะจัดทำรายงานเสนออธิบดีกรมสนับสนุนบริการสุขภาพ(๒) คณะกรรมการเปรียบเทียบคดีในส่วนภูมิภาคหรือเจ้าหน้าที่ที่มีอำนาจเปรียบเทียบปรับตามระเบียบกระทรวงสาธารณสุขว่าด้วยหลักเกณฑ์และวิธีการในการเปรียบเทียบปรับตามพระราชบัญญัติสถานพยาบาล พ.ศ.๒๕๔๑ พ.ศ. ๒๕๔๖ เป็นผู้เปรียบเทียบคดี ให้นายแพทย์สาธารณสุขจังหวัดจัดทำรายงานเสนอผู้ว่าราชการจังหวัด และเสนอต่ออธิบดีกรมสนับสนุนบริการสุขภาพด้วยข้อ ๑๑รายละเอียดเกี่ยวกับการจ่ายเงินสินบนให้เป็นไปตามหมวด ๔ ว่าด้วยการจ่ายเงินหมวด ๒เงินรางวัล ข้อ ๑๒ ผู้มีสิทธิได้รับเงินรางวัลมี ดังต่อไปนี้(๑) ผู้สั่งการ หมายถึง อธิบดีกรมสนับสนุนบริการสุขภาพรองอธิบดีกรมสนับสนุนบริการสุขภาพ และผู้อำนวยการกองการประกอบโรคศิลปะทุกคดีที่มีการเปรียบเทียบปรับ(๒) เจ้าหน้าที่ผู้ตรวจสอบ จับกุม ร่วมวางแผนร่วมดำเนินการก่อนการจับกุมหรือตรวจสอบ หรือผู้ประมวลหลักฐานรวมทั้งเจ้าหน้าที่ซึ่งทำหน้าที่หัวหน้ากำกับการดำเนินการดังกล่าวข้างต้นด้วย(๓) คณะกรรมการเปรียบเทียบคดีและเจ้าหน้าที่ผู้ดำเนินการเปรียบเทียบปรับ(๔) เจ้าหน้าที่ของหน่วยงานรวมทั้งเจ้าหน้าที่ ที่มาปฏิบัติงาน ณ หน่วยงานและได้ทำหน้าที่ช่วยเหลือ ซึ่งไม่ได้ทำการตรวจสอบหรือจับกุมโดยตรงข้อ ๑๓ ทุกเดือนให้นำเงินรางวัลที่ได้ในแต่ละกรณีที่มีการปรับมารวมกันทั้งหมดแล้วนำมาแบ่งจ่ายให้กับผู้มีสิทธิได้รับเงินรางวัลตามข้อ๑๒ตามจำนวนครั้งของผู้มีสิทธิได้รับเงินรางวัลแต่ละรายที่ได้มีส่วนร่วมในการดำเนินการเงินรางวัลให้คิดเต็มจำนวนแล้วนำไปจ่ายในอัตราดังต่อไปนี้(๑) จำนวนสองในสามให้นำไปจ่ายให้แก่ ผู้มีสิทธิได้รับเงินตามข้อ ๑๒ (๑) (๒)(๓) ตามส่วนแบ่งจ่ายของแต่ละครั้ง ดังนี้(ก) ผู้มีสิทธิได้รับเงินรางวัลตามข้อ ๑๒ (๑)อธิบดีกรมสนับสนุนบริการสุขภาพรองอธิบดีกรมสนับสนุนบริการสุขภาพและผู้อำนวยการกองการประกอบโรคศิลปะ จ่ายให้คนละ ๑ ส่วน(ข) ผู้มีสิทธิได้รับเงินรางวัลตามข้อ ๑๒ (๒)ซึ่งเป็นผู้ออกไปดำเนินการตรวจสอบสถานที่ที่กระทำความผิดและจับกุมจ่ายให้คนละ ๒ส่วน ผู้มีสิทธิได้รับเงินรางวัลตามข้อ ๑๒ (๒) อื่น จ่ายให้คนละ ๑ ส่วน(ค) ผู้มีสิทธิได้รับเงินรางวัลตามข้อ ๑๒ (๓) จ่ายให้คนละ ๑ ส่วน(๒) จำนวนหนึ่งในสามส่วนให้นำไปจ่ายแก่ผู้มีสิทธิได้รับเงินรางวัลตามข้อ ๑๒(๔) ผู้ที่ได้รับเงินรางวัลตาม (๑) แล้วไม่มีสิทธิได้รับเงินรางวัลตาม (๒) ซ้ำอีกข้อ ๑๔ ในกรณีที่มีการปรับโดยส่วนราชการอื่นให้แบ่งเงินรางวัล ดังต่อไปนี้(๑) เงินรางวัลตามข้อ ๑๓ (๑) ให้แบ่งตามหลักเกณฑ์ที่กำหนดไว้ในข้อ ๑๓ (๑)(ก) (ข) และ (ค) ข้างต้น(๒) เงินรางวัลตามข้อ ๑๓ (๒)ให้ส่วนราชการของเจ้าหน้าที่ผู้ทำหน้าที่ช่วยเหลือซึ่งไม่ได้ทำการตรวจสอบหรือจับกุมโดยตรงตามข้อ ๑๒ (๔) ได้รับส่วนแบ่ง ๑ ส่วนส่วนราชการอื่นที่ดำเนินการปรับและได้มาซึ่งเงินค่าปรับ ให้ได้รับส่วนแบ่ง ๒ ส่วนข้อ ๑๕ในกรณีเงินค่าปรับที่ได้รับชำระตามคำพิพากษาของศาลให้ถือปฏิบัติตามระเบียบกรมสนับสนุนบริการสุขภาพว่าด้วยหลักเกณฑ์ วิธีการและเงื่อนไขในการจ่ายเงินสินบน เงินรางวัล และค่าใช้จ่ายในการดำเนินงาน พ.ศ. ๒๕๔๙ฉบับนี้ข้อ ๑๖รายละเอียดของการจ่ายเงินรางวัลให้เป็นไปตามหมวด ๔ ว่าด้วยการจ่ายเงินหมวด ๓ค่าใช้จ่ายในการดำเนินงาน ข้อ ๑๗ค่าใช้จ่ายในการดำเนินงานให้นำไปจ่ายในกรณี ดังต่อไปนี้(๑) ใช้เป็นค่าเบี้ยเลี้ยงในการออกตรวจสอบ จับกุมของเจ้าหน้าที่ เฉพาะกรณีที่ตรวจพบการกระทำความผิดและได้มีการชำระเงินค่าปรับแล้วในอัตราวันละ ๒๐๐ บาท ต่อวัน ต่อคน และในวันหยุดราชการคนละ ๔๐๐ บาทต่อวันต่อคน(๒)ใช้เป็นค่าใช้จ่ายในการจัดซื้ออุปกรณ์ที่จำเป็นในการตรวจสอบของเจ้าหน้าที่เช่นกล้องถ่ายรูป เครื่องบันทึกเทป เป็นต้น รวมทั้งค่าใช้จ่ายอื่น ๆที่จำเป็นโดยต้องแนบเอกสารการจัดการจัดซื้อจัดจ้างหลักฐานการยืมเงินยื่นประกอบการเบิกจ่ายด้วย(๓) ใช้เป็นค่าเบี้ยประชุมคณะกรรมการพิจารณาทางคดีและคณะกรรมการพิจารณาอุทธรณ์ทางคดี ในอัตราคนละ ๓๐๐ ต่อครั้ง(๔)ใช้เป็นเงินตอบแทนให้แก่เจ้าหน้าที่ทะเบียนวิชาชีพผู้ดำเนินการทางคดีเฉพาะคดีที่กรมสนับสนุนบริการสุขภาพไม่มีอำนาจเปรียบเทียบปรับได้และเจ้าหน้าที่ทะเบียนวิชาชีพผู้นั้นได้เป็นผู้ดำเนินการตั้งแต่นำคดีเข้าพิจารณาในคณะกรรมการพิจารณาคดีจนคดีถึงที่สุดในชั้นของกรมสนับสนุนบริการสุขภาพโดยที่คดีดังกล่าวจะต้องไม่ขาดอายุความ ในอัตราคดีละ ๒๐๐ บาท(๕) ที่เหลือให้ไปใช้เป็นค่าบริหารจัดการของเจ้าหน้าที่สนับสนุนอื่น ๆข้อ ๑๘ในการเบิกจ่ายค่าใช้จ่ายการดำเนินงานดังกล่าวให้สามารถเบิกจ่ายล่วงหน้าได้โดยทำสัญญาการยืมเงินตามระเบียบกระทรวงการคลังหมวด ๔การจ่ายเงิน ข้อ ๑๙ เมื่อมีการปรับเสร็จสิ้นแล้วให้เจ้าหน้าที่ผู้ทำการเปรียบเทียบปรับหรือเจ้าหน้าที่ทำหนังสือร้องทุกข์ต่อพนักงานสอบสวนแจ้งผลการดำเนินคดีให้ผู้แจ้งความนำจับทราบพร้อมขออนุมัติการจ่ายเงินสินบนต่ออธิบดีกรมสนับสนุนบริการสุขภาพหรือผู้ที่อธิบดีกรมสนับสนุนบริการสุขภาพมอบหมายข้อ ๒๐ การขอรับเงินสินบนและการรับเงินสินบนให้ผู้มีสิทธิรับเงินหรือทายาท ยื่นความจำนงเพื่อขอรับเงินพร้อมหลักฐานบันทึกการแจ้งและรับแจ้งความนำจับต่อผู้มีอำนาจรับแจ้งความนำจับภายหลังคดีถึงที่สุดแล้วข้อ ๒๑ การจ่ายเงินสินบนให้จ่ายให้กับผู้แจ้งความนำจับภายใน ๕ วันทำการ นับแต่วันได้รับเงินค่าปรับหากมีผู้ได้รับเงินสินบนหลายคน ให้เฉลี่ยจ่ายเท่ากันทุกคนข้อ ๒๒ การจ่ายเงินรางวัลให้จ่ายดังนี้(๑) ในส่วนของกรมสนับสนุนบริการสุขภาพให้หน่วยงานที่ตรวจสอบพบการกระทำผิดจัดทำบัญชีรายชื่อผู้มีสิทธิได้รับเงินรางวัลตามที่ปรากฏจากพยานหลักฐานของคดีเช่น บันทึกการตรวจสถานที่ หรือบันทึกการเก็บตัวอย่าง หรือบันทึกคำให้การหรือบัญชีรายละเอียดสิ่งของที่ค้น ยึดหรืออายัด เป็นต้น ผู้สั่งการให้ตรวจสอบจับกุม หรือผู้ร่วมตรวจสอบความผิดเบื้องต้น ตามแบบ ร.ว. 1ท้ายระเบียบนี้มาพร้อมกับบันทึกข้อความที่เสนอให้กลุ่มงานกฎหมายและคดีพิจารณาดำเนินการเกี่ยวกับคดีให้ผู้อำนวยการกองการประกอบโรคศิลปะเพิ่มเติมชื่อผู้มีสิทธิได้รับเงินรางวัลในส่วนของกลุ่มงานกฎหมายและคดีแล้วแจ้งให้ฝ่ายการคลังสำนักบริหารทราบ พร้อมใบสั่งชำระค่าเปรียบเทียบปรับ โดยให้ฝ่ายการคลัง สำนักบริหารกรอกรายละเอียด เลขที่ใบเสร็จ วันที่รับเงินลงในแบบ ร.ว. 1และรวบรวมเป็นพยานหลักฐานการจ่ายเงินรางวัลต่อไปให้ฝ่ายการคลังสำนักบริหาร ตัดยอดบัญชีการรับเงินค่าปรับทุกวันที่ ๒๕ ของเดือนส่วนวันที่เหลือให้ตั้งเรื่องเบิกจ่ายในเดือนถัดไป โดยให้จัดทำสรุปรายเดือนตามแบบร.ว. 2 ท้ายระเบียบนี้และจ่ายเงินรางวัลในวันทำการสุดท้ายของเดือนแก่ผู้มีสิทธิได้รับเงินรางวัลตามที่กำหนดในข้อ๑๒ ข้อ ๑๓ หรือข้อ ๑๔ แล้วแต่กรณี ตามแบบ ร.ว. 3 และแบบ ร.ว.4 ท้ายระเบียบนี้(๒) กรณีที่มีหน่วยงานอื่นร่วมดำเนินการจับกุม ให้แบ่งเงินรางวัลเท่า ๆกันตามจำนวนหน่วยงานที่ร่วมดำเนินการโดยจ่ายเงินรางวัลให้แก่บุคคลใดบุคคลหนึ่งซึ่งเป็นผู้แทนของหน่วยงานนั้น ๆข้อ ๒๓เงินรางวัลที่เป็นส่วนของกองการประกอบโรคศิลปะ ตามข้อ ๑๓ (๒)ให้จ่ายตามจำนวนครั้งที่เจ้าหน้าที่ของกองการประกอบโรคศิลปะได้ร่วมดำเนินการโดยให้ผู้อำนวยการกองการประกอบโรคศิลปะเป็นผู้รับเงินรางวัลแทนและให้ผู้อำนวยการกองการประกอบโรคศิลปะไปดำเนินการจ่ายให้เจ้าหน้าที่ในหน่วยงานที่ได้ทำหน้าที่ช่วยเหลือในการดำเนินการตรวจสอบจับกุมหรือดำเนินทางคดี ตามที่เห็นสมควรโดยความเห็นชอบของมติที่ประชุมเจ้าหน้าที่ภายในข้อ ๒๔ให้จ่ายเงินรางวัลแก่ผู้มีสิทธิรับเงินรางวัลตามข้อ ๑๓ตามบัญชีรายชื่อหรือส่วนราชการที่จับกุมทุกสิ้นเดือน ให้ฝ่ายการคลัง สำนักบริหารมีสิทธิหักเงินรางวัลจากผู้รับเงินทุกรายละ ๕๐ บาทต่อรายต่อเดือนโดยให้หัวหน้าฝ่ายการคลัง สำนักบริหาร เป็นผู้รับเงินจำนวนนี้ทุกสิ้นเดือนเพื่อจัดสรรให้ผู้มีส่วนดำเนินการของฝ่ายการคลัง สำนักบริหาร ในการจ่ายเงินรางวัลทั้งนี้ไม่ให้ฝ่ายการคลัง สำนักบริหารหักเงินรางวัลตามวรรคแรกจากผู้รับเงินในกรณีที่ผู้รับเงินได้รับเงินรางวัลในฐานะที่เป็นหน่วยงานหรือส่วนราชการมิใช่ในฐานะส่วนตัวข้อ ๒๕ ให้จัดตั้งกองทุนชื่อว่า บัญชีเงินฝากกองทุนค่าใช้จ่ายในการดำเนินงานของกรมสนับสนุนบริการสุขภาพและให้ฝ่ายการคลัง สำนักบริหาร นำเงินที่หักไว้จากเงินค่าปรับสำหรับส่วนของค่าใช้จ่ายในการดำเนินงานเข้าบัญชีเงินฝากดังกล่าวข้อ ๒๖ ในกรณีที่เงินกองทุนไม่เพียงพอให้อธิบดีกรมสนับสนุนบริการสุขภาพประกาศลดค่าใช้จ่ายเงินกองทุนได้โดยไม่จำเป็นต้องจ่ายเต็มจำนวนที่กำหนดข้อ ๒๗ ให้อธิบดีกรมสนับสนุนบริการสุขภาพ หรือรองอธิบดีกรมสนับสนุนบริการสุขภาพที่ได้รับมอบหมายเป็นผู้มีอำนาจในการอนุมัติเบิกจ่ายเงินกองทุนนี้สำหรับวิธีการเบิกจ่ายนี้ให้ปฏิบัติตามที่ระเบียบกระทรวงการคลังกำหนดข้อ ๒๘กรณีมีข้อโต้แย้งเกี่ยวกับการปฏิบัติตามระเบียบนี้ให้อธิบดีกรมสนับสนุนบริการสุขภาพเป็นผู้มีอำนาจชี้ขาดคำชี้ขาดของอธิบดีกรมสนับสนุนบริการสุขภาพให้เป็นที่สุดข้อ ๒๙ หน่วยงานอื่น ๆอาจปฏิบัติตามระเบียบนี้ได้โดยไม่ต้องขอความเห็นชอบจากอธิบดีกรมสนับสนุนบริการสุขภาพแต่ต้องได้รับความเห็นชอบจากหัวหน้าส่วนราชการของตนก่อนข้อ ๓๐ ระเบียบนี้ให้ใช้บังคับย้อนหลังนับแต่วันที่ได้มีการกันเงินค่าปรับเพื่อจ่ายเงินสินบนเงินรางวัล และค่าใช้จ่ายในการดำเนินงาน ตามระเบียบนี้ประกาศณ วันที่ ๒๘ กันยายน พ.ศ. ๒๕๔๙ศุภชัย คุณารัตนพฤกษ์อธิบดีกรมสนับสนุนบริการสุขภาพ[เอกสารแนบท้าย]๑.บันทึกการแจ้งและรับแจ้งความนำจับ (แบบ น.จ.1)๒.รายงานการจ่ายเงินสินบนนำจับ (แบบ น.จ.2)๓.บัญชีรายชื่อผู้มีสิทธิได้รับเงินรางวัล (แบบ ร.ว.1)๔.สรุปเงินสินบน เงินรางวัล และเงินค่าใช้จ่ายในการดำเนิน (แบบ ร.ว.2)๕.สรุปเงินสินบน เงินรางวัล และเงินค่าใช้จ่ายในการดำเนินงาน (แบบ ร.ว.2)๖.บัญชีการจ่ายเงินรางวัล ตามข้อ 13(1) (แบบ ร.ว.3)๗.บัญชีการจ่ายเงินรางวัล ตามข้อ 13(2) (แบบ ร.ว.4)(ดูข้อมูลจากภาพกฎหมาย)ก้องเกียรติ/ผู้จัดทำ๑๖ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๔/ตอนพิเศษ ๒๗ ง/หน้า ๒๔/๘ มีนาคม ๒๕๕๐